— 721 — 



la tin de novembre, mais j'ay esté contraint d'attendre de jours en aultres 

 le partement de l'homme de mons r de Cheuzian (sic), affin de le favre 

 passer quant et luy pour plus grande seureté, qui n'a pas esté cependant 

 sans me désespérer plus d'une bonne demye douzaine de foys par jour, 

 comme vous pouvez penser, pour l'extresme ennuyé que j'avoys devons 

 fayre tenyr ceste lettre aveq une aullre que je tiens en réserve il y a 

 quinze jours. Or, ainsy que j'altendoys le jour de son partement, qui 

 estoit lousjours de demain en demain, il est arryvé ung courrier de 

 France qui a apporté lettres par lesquelles Mad me de Lisle x a esté as- 

 seurée par son ambassadeur de l'asseurance qu'elle debvoit prendre des 

 propos que je luy ay tenus de vostre part, dont j'ay esté d'ung costé 

 infynyment satisfaict, et de l'aultre extresmement aibahy de ce que il 

 n'y avoyt point de lettres pour moy, ny de vous, ny de Clevis (sic) , m'es- 

 tant advis qu'il estoyt bien nécessayre que tous deux m'escrivissiez. Or, 

 tant y a que, pour le vous fayre court, il est hors de ma puissance de 

 vous dyre les deffiances extresmes que Madame de Lisle a prises de ceste 

 négociation. On l'a tellement persuadée que l'affaire dont je luy ay 

 parlé de vostre part est une menée de Mad lle de la Serpente 2 , qu'il est 

 quasy impossible, à ce qu'on m'a dit de bon lieu, de luy fayre perdre 

 ceste appréhension , car elle se dit avoir par tant de foys esté trompée de 

 toute sa race,, qu'elle ne peult plus adjouster foy à ce qui vient de ce 

 costé-là. Toutes fois, comme elle est naturellement bonne, après une 

 infinité de remonstrances , protestations que j'ay faicts du contrayre à 

 ceulx qui m'en ont parlé, auxquels, me fiant de vostre parole, je n'ay 

 rien moins obligé que ma teste, se résolvant en elle-mesmes, elle a dict 

 au conte de Montgommery pour me dyre que, si vous ne vous hastez de 

 venyr à ceste foys, au lieu que jusques ycy elle a voulu croyre que vostre 

 intention et voulonté ont esté bonnes et que véritablement vous luy avez 

 demandé secours pour le danger où vous vous trouviez, elle se dis- 

 pensera de croire tout le contraire , et que toutes les longueurs dont vous 

 avez usé jusques à présent , tout le beau langaige que luy avez tenu par 

 vos lettres, tout ce que m'avez chargé de luy dyre de votre part, n'ont 

 esté qu'autant de ruses et tromperies pour la surprendre, que tout ce 

 faict est manyé par le conseil de Mad Jle de la Serpente, afFin de prolonger 

 les choses , et les tenyr en aleyne pour quelque sien dessein que per- 

 sonne n'entend. Que direz- vous à cela, seigneur Lucidor? N'est-ce pas là ce 

 que vous demandez ? Voilà-t-ilpas ma légation accomplye ! On vous appelle, 

 au 'lieu de vous donner congié ! On vous semond à vous haster, au lieu de 

 vous esconduyre! Lucidor! Le plus fortuné Prince de la terre, s'il 

 sçait bien user de sa fortune! C'est donq à vous à y penser, seigneur 



1 Elisabeth. 



2 Catherine. 



